als_Latn dik_Latn sag_Latn
Mazhoranca ka votuar sot në seancën plenare të paradites në kuvendin e Shqipërisë, shkarkimin e ish guvernatorit të BSH Ardian Fullani.
Me 72 vota pro, kuvendi i Shqipërisë ka votuar në seancën e sotme plenare shkarkimin e ish guvernatorit të Bankës së Shqipërisë Ardian Fullani.
Me 76 vota pro, 1 kundër dhe 1 abstenim Kuvendi miratoi edhe shkarkimin e Inspektores së Përgjithshme të Bankës së Shqipërisë, Elivar Golemi. Baza ligjore e shkarkimit të dy zyrtarëve ishte “Për shkelje të etikës në punë dhe cënim të thellë të interesave të Bankës së Shqipërisë”.
Një javë më parë, komisioni i Ekonomisë miratoi propozimin e Këshillit Mbikëqyrës të BSH-së, që shkarkoi nga detyra Guvernatorin Fullani dhe kryeinspektoren Golemi, pas arrestimit të tyre nën akuzën “Për shpërdorim detyre”, lidhur me skandalin e vjedhjes së 7.13 milion dollarëve nga Banka Qendrore. Miratimi i këtyre pr/vendimeve nga Kuvendi i hap rrugën vijimit të procedurave për emërimin e drejtuesve të rinj të Këshillit Mbikqyrës të BSH-së, i cili ka mbetur me katër anëtarë, nga 7 që duhet të ketë.
Duket se shkarkimi i Fullanit nuk ka marrë votat unanime të së majtës pasi 5 deputetë të majtë votuan kundër vendimit të grupit të PS dy ditë më parë.
Një votë kundër shkarkimit të guvernatorit Fullani ka ardhur dhe nga PDIU.
als_Latn als_Latn als_Latn als_Latn als_Latn als_Latn